Blackfyre Xanədanlığı

1. İSTİQAMƏTLƏNDİRMƏ Şablon:Bütün Xanədanlıqlar1**Blackfyre Xanədanlığı**, Tac Torpaqlarından olan dağılmış bir xanədanlıqdır. Targaryen Xanədanlığının bir qolu olan Blackfyre Xanədanlığı, Kral Aegon IV Targaryenin qanuniləşdirilmiş Böyük Bici olan Daemon Blackfyre tərəfindən qurulmuşdur. Blackfyre Xanədanlığı adını Valiria poladından olan Blackfyre qılıncından almışdır.

Onların gerbi,

idi,Targaryen gerbinin rəngləri dəyişdirilmiş halı. Onların şüarı məlum deyil. Targaryenlər tərəfindən Blackfyrelərə ötürülən əlamətlər arasında platin sarışın saçlar, bənövşəyi gözlər və altıncı hissə bənzər əjdaha xəyalı qabiliyyəti vard idi.

## **Tarixi**

### **Mənşə**

Daemon Waters Kral Aegon IV Targaryenin bic oğlu idi. Daemon on iki yaşında skvayrlar turnirində qalib gələndə Aegon ona cəngavər titulu verdi və təəccüblü olaraq Targaryen Xanədanlığının ailə silahı olan Valiria poladından hazırlanmış qılıncından biri olan Blackfyreni verdi. Ser Eustace Osgreyin dediyinə görə, Blackfyre Fəthdən bəri Targaryen Xanədanlığının hər bir kralı tərəfindən qorunurdu. Sonradan Daemon özü üçün Blackfyre adını aldı.

Aegon IV ölüm yatağında olarkən Daemon Blackfyre də daxil olmaqla bütün bic uşaqlarını qanuniləşdirdi. On dörd yaşında ikən gənc cəngavər Turoşlu Rohanne ilə evləndi və ögey qardaşı Kral Daeron II Targaryen tərəfindən Daemona Blackwater Rush boyunca bir torpaq sahəsi və qala tikmək hüququ verildi.

### **Birinci Blackfyre Üsyanı**

FS 196-cı ildə Daemon və onun dostları və müttəfiqləri, Daeronun Kral Aegon IV Targaryenin yox, Əjdaha Cəngavəri Aemonun oğlu olduğu barədə gəzən şaiyələr və IV Aegonun ailə silahı olan Blackfyreni Daemona hədiyyə etməsi ilə əslində onu öz varisi olaraq görməsi kimi köhnə söz-söhbətlərdən istifadə edərək qardaşı Daeron II Targaryenə qarşı üsyan etdilər. Bir çox bic, ailəsinin emblem rənglərini dəyişdirdiyindən, Daemon emblemlərində Targaryen Xanədanlığının qara fonda qırmızı üçbaşlı əjdahasının əvəzinə qırmızı fonda qara üçbaşlı bir əjdaha təsvir edildi. Daemon müharibə zamanı öz pulunu da vurdu.

Nəticədə Blackfyre üsyanı Redgrass Tarlası döyüşündə uğursuz oldu. Daemon, Wyl Waynwood və Doqquz Ulduz Cəngavərini öldürərək Lord Arrynin avanqardını qırdı və Kral Mühafizəsindən olan Ser Gwayne Corbrayi ağır yaraladı. Düşmüş düşmənlərini qoruyarkən, Daemon və iki böyük oğlu Aemon və Aegon Blackfyre, Böyük Bastard olan qardaşları Bloodraven və Qarğanın Dişləri olaraq bilinən Brynden Rivers tərəfindən öldürüldü.

Daemonun qalan oğulları, əsas dəstəkçilərindən olan, Kral Aegon IV Targaryenin başqa bir Böyük Bici, Bittersteel (Acı Dəmir) olaraq bilinən Aegor Rivers ilə Essosun Azad Şəhərlərinə qaçdılar. Aegor, sürgünə göndərilən bütün lordları və cəngavərləri bir araya toplayaraq və Blackfyre Xanədanlığının dəstəyini alaraq muzdlu əsgər kompaniyası olan Qızılı Kompaniyanı (Golden Company) yaratdı.

### **İkinci Blackfyre Üsyanı**

Əjdaha xəyalları görən Daemon II Blackfyre, FS 211-ci ildə İkinci Blackfyre üsyanının başladığı Ağ Divardakı toy turnirində Ser Franklyn Frey və Ser Galtry Greeni məğlub etmişdi. Bununla birlikdə üsyan Ağ Divardan kənara yayılmamış Bloodraven tərəfindən tez bir zamanda yatırıldı və bir neçə əsas Blackfyre tərəfdarı da öldürüldü. Qalan oğullar və onların davamçıları Yeddi Krallığa daha üç dəfə hücum etdilər.

### **Üçüncü Blackfyre Üsyanı**

FS 219-cu ildə, Bittersteel Haegon I Blackfyrə tac qoyduqdan sonra yeni bir istilaya başladı. İqtidara çox qarışmayan Kral Aerys I Targaryen hakimiyyətinin son dövrləri idi. Münaqişə zamanı kiçik qardaşı Şahzadə Maekar Targaryenin rəhbərliyi Maekarın kiçik oğlu Şahzadə Aegon Targaryenin cəsarəti kimi təqdirəlayiq idi. Şahzadə Aerion Targaryen də öz tədbirlərində fəal idi.

Müharibədə Bittersteel və Bloodraven arasındakı ikinci duel nümayiş olundu. Son döyüşün sonunda Haegon təslim olduqdan və qılıncını verdikdən sonra şərəfsizcə öldürüldü. Bittersteel əsir götürüldü və zəncirlərlə Qırmızı Qalaya aparıldı. Aerion Brightflame və Bloodraven hər ikisi Bittersteelin edam edilməsini istəsələr də, Kral Aerys Aegora mərhəmət edərək, onu Gecə Növbəsinə qatılmaq üçün şimala göndərdi. Qızıl Kompaniya bu barədə informatorları vasitəsi ilə məlumat əldə etdi və Dəniz sahilindəki Eastwatcha gedən məhbus gəmisinə hücum etdi. İl bitməmişdən əvvəl Bittersteel Tiroşa qayıtdı və Haegonun böyük oğluna Daemon III Blackfyre kimi tac qoydu.

### **FS 233-cü ildə baş tutan Böyük Şura**

FS 233-cü ildə Kral Maekar I Targaryenin ölümündən sonra taxta keçməsi üçün qəti bir varis tapılmadı. Buna görə də Kral Əli Lord Bloodraven Böyük Şura çağırdı. Sürgündən yazan Aenys Blackfyre, Dəmir Taxta iddiasını irəli sürdü. Lord Brynden, Aenysin iddiasını şəxsən təqdim edə bilməsi üçün, King's Landingə təhlükəsiz giriş təklif etdi. Aenys King's Landingə girən kimi, qızıl plaşlılar tərəfindən tutuldu və edam edildiyi Qırmızı Qalaya aparıldı. Onun başı Böyük Şura lordlarına hələ də Blackfyre simpatiyası olan hər kəs üçün bir xəbərdarlıq olaraq göstərildi.

### **Doqquz Qəpiklik Kralların Müharibəsi**

Blackfyrelərin son hücumu, Qızıl Kompaniyanın rəhbəri Maelys I Blackfyre bir sıra iddialı adamlarla bir araya gələrək, sonda FS 260-cı ildə Yeddi Krallığın gələcək işğalı üçün baza olaraq Stepstonesu işğal etmələri ilə başladı. Kral II Jaehaerys ordu göndərərək üsyançıları məğlub etdi. Dəhşətli Maelys, Maelysə çatmaq üçün Qızıl Kompaniya sıralarında qanlı cığır açan Ser Barristan Selmy tərəfindən təkbətək döyüşdə öldürüldü.

Illyrio Mopatisin dediyinə görə, Maelys öldürüldükdə Blackfyrelərin kişi xətti kəsildi. Qadın xətti ilə nə baş verdiyini isə hazırda bilinmir.

## **Tarixi Üzvlər**

* Daemon I Blackfyre, Daemon Waters olaraq doğulmuşdur, Blackfyre Xanədanlığının qurucusu. İlk Blackfyre üsyanını başladmışdır.

1. Aegon Blackfyre, onun böyük oğlu. Atasının varisi və skvayrı. Aemonun əkizidir.
2. Aemon Blackfyre, onun ikinci oğlu. Atasının skvayrı və Aegonun əkizi.
3. Daemon II Blackfyre, onun üçüncü oğlu. Qısa olan İkinci Blackfyre Üsyanına rəhbərlik etmişdi.
4. Haegon I Blackfyre, onun dördüncü oğlu. Böyük qardaşı II Daemonun varisi. Üçüncü Blackfyre Üsyanına rəhbərlik etmişdi.
5. Daemen III Blackfyre, Dördüncü Blackfyre Üsyanına rəhbərlik edən Haegonun böyük oğlu.
6. Aenys Blackfyre, onun beşinci oğlu.
7. Calla Blackfyre, Birinci Blackfyre üsyanından əvvəl Ser Aegor Rivers ilə evlənəcəyi vəd edilmişdi.
8. Digər iki oğlu və ən azı bir qızı.

* Daemon Blackfyre, I Maelysin əmisi oğlu, hansı nəsildən olduğu dəqiq bilinmir.
* Maelys I Blackfyre, Qızıl Kompaniyanın General-Kapitanı, Blackfyrelərin sonuncusu. Naməlum nəsildəndir. Beşinci Blackfyre üsyanında, Doqquz Qəpiklik Kralların Müharibəsində vuruşmuşdu.

## **İstinadlar**

Bu səhifə A Wiki of Ice and Fire səhifəsindəki məlumatlardan istifadə edir.
Kateqoriya:Blackfyre Xanədanlığı
Kateqoriya:Zadəgan Evləri
Kateqoriya:Tac Torpaqları Xanədanlıqları